CELEX: 22020A0622(02)
Language: hr
Date: 2019-12-20 00:00:00
Title: Sporazum u obliku razmjene pisama između Europske unije i Turske o izmjeni Sporazuma između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.)

22.6.2020   
            
            
               HR
            
            
               Službeni list Europske unije
            
            
               L 199/10
            
         
      SPORAZUM
      u obliku razmjene pisama između Europske unije i Turske o izmjeni Sporazuma između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.)
      A.   Pismo Europske unije
      
      Vaša Ekscelencijo,
      zahvaljujem Vam na pismu od 18. prosinca 2017. Zatražili ste da se korekcijski faktor koji se na temelju Sporazuma između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.) (dalje u tekstu „Sporazum”) primjenjuje na financijski doprinos Republike Turske izmijeni i za financijsku godinu 2020. iznosi 0.
      Njegova izmjena iziskuje i izmjenu Sporazuma, posebno njegova Priloga II. Člankom 7. stavkom 4. tog sporazuma predviđeno je da ga se može izmijeniti jedino pisanim putem uz suglasnost stranaka.
      Stoga predlažem da se navedeni korekcijski faktor izmijeni prema Prilogu ovom pismu.
      Ako Vam prijedlog bude prihvatljiv, predlažem da ovo pismo i njegov Prilog te Vaš odgovor čine izmjenu Sporazuma na temelju pisanog dogovora u smislu prethodno navedenog članka 7. stavka 4. Navedena bi se izmjena privremeno primjenjivala od datuma primitka Vašeg pisma s odgovorom, ne dovodeći u pitanje druge postupke koji se u Vašoj zemlji trebaju provesti prije nego što budete u mogućnosti dati konačni pristanak na navedenu izmjenu.
      S poštovanjem
      
         Sastavljeno u Bruxellesu 7. studenoga 2019.
         
            
               
            Jean-Eric PAQUET
         
      
      B.   Pismo Republike Turske
      
      Poštovani g. Paquet,
      hvala Vam na dopisu od 7. studenoga 2019. o izmjeni Sporazuma između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.), potpisanom 4. lipnja 2014.
      Vodeći se člankom 7. stavkom 4. Sporazuma („Ovaj se Sporazum može izmijeniti jedino pisanim putem uz suglasnost stranaka”), potvrđujem da je Turska suglasna s izmjenom koju ste naveli u Prilogu svojem pismu.
      Potvrđujem da smo zaprimili Vaše pismo i da će ova razmjena pisama činiti izmjenu na temelju pisanog dogovora.
      S poštovanjem
      
         Ankara, 20. prosinca 2019.
         
            
               
            Faruk KAYMAKCI
         
      
   
   
      
         PRILOG
         Izmjena Priloga II. Sporazumu između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.)
         Točka I. podtočka 3. Priloga II. Sporazumu između Europske unije i Republike Turske o sudjelovanju Republike Turske u Unijinom Okvirnom programu za istraživanja i inovacije Obzor 2020. (2014.–2020.) zamjenjuje se sljedećim:
         „Kako bi se Republici Turskoj olakšalo sudjelovanje u Programu, doprinos će joj se za financijske godine u nastavku prilagoditi za korekcijski faktor kako slijedi:
         
                      
                  
                  
                     za financijsku godinu 2014.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2015.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2016.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2017.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2018.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2019.: doprinos iz točke 1. i faktor proporcionalnosti iz točke 2. množe se s 0,14,
                  
               
                      
                  
                  
                     za financijsku godinu 2020.: doprinos iz točke 1. i faktor proporcionalnosti iz točke 2. množe se s 0.”.